Norges herrelandslag i futsal

Norges herrelandslag i futsal representerer Norges Fotballforbund på seniornivå i nasjonskamper i futsal. Norge har hatt et herrelandslag siden 2010.

Historie 
Esten O. Sæther ble Norges første landslagstrener i futsal, og startet høsten 2009 opp jobben med å kartlegge spillere til landslaget. 30. mars 2010 spilte Norge sin første landskamp i futsal mot Irland i Dublin. Christoffer Dahl scoret det historiske første målet, mens Erik Jonvik ble matchvinner i kampen som endte med seier 2–1. 

Norge fikk en kjempestart som futsalnasjon, da de i 2011 overraskende tok seg gjennom kvalifiseringen, og til play-off til VM 2012. I mars 2012 ble Italia for sterke i play-off, og VM-drømmen brast for de norske gutta. Fram til 2015 kvalifiserte Norge seg til mellomrunden i hver eneste EM -og VM-kvalik.

I 2016 ble italienske Sergio Gargelli ansatt som ny landslagstrener. Avtroppende trener Esten O. Sæther uttalte at det var nødvendig å få inn nye impulser, og at han først og fremst hadde vært en fotballtrener og landslagsspillerne i futsal hadde vært fotballspillere, men at det nå måtte det satses på utøvere som primært satser på futsal.

I august 2018 ble Silvio Crisari ansatt som ny landslagstrener. Ved utgangen av 2022 forlot Crisari stillingen som landslagstrener da hans kontrakt utløp. Assistenttrener Kai Bardal overtok midlertidig ansvaret som landslagstrener. 

I mai 2023 ble det kjent at Morten Ravlo var ansatt som ny sportssjef i futsal. Det innebar at han i tillegg til å være trener for landslaget, skulle jobbe med elitesamlinger på kvinnesiden, og utvikling av en fremtidig B-lisens i futsal.

Trenere 

  Esten O. Sæther (2009–2016)
  Sergio Gargelli (2016–2018)
  Silvio Crisari (2018–2022)
  Kai Bardal (2023) (midlertidig)
  Morten Ravlo (2023–)

Tropp 
oppdatert 27. september 2023

(Nr.= trøyenummer, LK = landskamper, Mål = antall scorede mål)

Rekorder 

* oppdatert 27. september 2023

Resultater i mesterskap

Se også 

 Norges herrelandslag i fotball

Referanser

Eksterne lenker 

 

Futsal i Norge
Futsal